Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano

priedas

**TINKLO PERTVARKOS PRIEMONIŲ ĮGYVENDINIMO PLANAS**

1 UŽDAVINYS. Sudaryti sąlygas asmenims kokybiškai ugdytis pagal privalomo ir visuotinio švietimo programas, pagerinti savo mokymo(si) pasiekimus ir įgyti bendrąjį išsilavinimą:

| Eil. Nr. | Objektas | Numatomi pokyčiai | Numatomų pokyčių terminas | Rezultatas |
| --- | --- | --- | --- | --- |
| 1.1. | Priemonė. Individualius mokinių ugdymosi poreikius tenkinančių mokyklų plėtra |
| 1.1.1. | Klaipėdos jūrų kadetų mokykla | Įgyvendinama vidurinio ugdymo programa, ji akredituojama, taikomi Jūrų kadetų ugdymo sampratos elementai | Nuo 2022–2023 m. m.  | Klaipėdos jūrų kadetų gimnazija, vykdanti pagrindinio ir akredituotą vidurinio ugdymo programas, taikanti Jūrų kadetų ugdymo sampratos elementus |
| 1.2. | Priemonė. STEAM mokyklų tinklo ir partnerystės su Klaipėdos universitetu stiprinimas |
| 1.2.1. | Klaipėdos „Žemynos“ gimnazija | Įgyvendinamas pagilintas STEAM mokslų srities ugdymo turinys pagal Klaipėdos universiteto „Žemynos“ gimnazijos veiklos modelį, patvirtintą Klaipėdos miesto savivaldybės tarybos ir suderintą su Klaipėdos universitetu | Nuo 2021–2022 m. m. | Klaipėdos universiteto „Žemynos“ gimnazija, vykdanti pagrindinio ugdymo II dalies ir akredituotą vidurinio ugdymo su pagilintu STEAM dalykų mokymu programas, taikanti Klasikinio ugdymo sampratos elementus  |
| 1.2.2. | Klaipėdos Vytauto Didžiojo gimnazija | Įgyvendinamas universitetinių novatoriško verslumo ugdymo klasių veiklos modelis, patvirtintas Klaipėdos miesto savivaldybės tarybos ir suderintas su Klaipėdos universitetu | Nuo 2022–2023 m. m. | Klaipėdos Vytauto Didžiojo gimnazija, vykdanti pagrindinio ugdymo II dalies ir akredituotą vidurinio ugdymo programas, taikanti Novatoriško verslumo ugdymo sampratos elementus  |
| 1.2.3. | Klaipėdos „Vėtrungės“ gimnazija | Įgyvendinamas universitetinių ekologijos ir aplinkos technologijų ugdymo klasių veiklos modelis, patvirtintas Klaipėdos miesto savivaldybės tarybos ir suderintas su Klaipėdos universitetu | Nuo 2022–2023 m. m.  | Klaipėdos „Vėtrungės“ gimnazija, vykdanti pagrindinio ugdymo II dalies ir akredituotą vidurinio ugdymo programas, taikanti Ekologijos ir aplinkos technologijų ugdymo sampratos elementus |

2 UŽDAVINYS. Užtikrinti tolygų mokinių srautų pasiskirstymą, racionaliai panaudojant švietimo infrastruktūrą:

| Eil. Nr. | Objektas | Numatomi pokyčiai | Numatomų pokyčių terminas  | Rezultatas |
| --- | --- | --- | --- | --- |
| 2.1. | Priemonė. Mokyklų steigimas, reorganizavimas, struktūrinis pertvarkymas |
| 2.1.1. | Klaipėdos „Varpelio“ mokykla-darželis  | Vykdomas struktūrinis pertvarkymas (iš mokyklos-darželio į lopšelį-darželį), 1–4 klasių mokinius perkeliant į naują Tauralaukio progimnazijos pastatą Žolynų g. | 2022–2023 m. m. | Klaipėdos lopšelis-darželis „Varpelis“, vykdantis ikimokyklinio ir priešmokyklinio ugdymo programas  |
| 2.1.2. | Klaipėdos Tauralaukio progimnazija | Vykdomas struktūrinis pertvarkymas, perkeliant 1–8 klasių mokinius į naują pastatą Žolynų g., rekonstruotame senajame pastate formuojamos ikimokyklinio ir priešmokyklinio ugdymo grupės | Nuo 2022–2023 m. m. | Klaipėdos Tauralaukio progimnazija, veikianti keliuose pastatuose, vykdanti ikimokyklinio, priešmokyklinio, pradinio ugdymo ir pagrindinio ugdymo I dalies programas, taikanti Ekologijos ir aplinkos technologijų ugdymo sampratos elementus. Galimas progimnazijos pavadinimo keitimas |
| 2.2. | Priemonė. Mokinių srautų reguliavimas  |
| 2.2.1. | Mokinių perskirstymas šiaurinėje-centrinėje miesto dalyje | Mokinių skaičiaus optimizavimas, perkeliant Simono Dacho, Vitės, „Verdenės“ progimnazijų mokinius į Tauralaukio progimnazijos pastatą Žolynų g. | Nuo 2022–2023 m. m. | Perpildytose progimnazijose sumažintas mokinių skaičius atitiks optimalios mokyklos kriterijus  |
| 2.2.2. | Specialiųjų ugdymosi poreikių turinčių mokinių vežiojimas | Naujų mokyklinių autobusų įsigijimas spec. poreikių mokiniams vežioti | Pagal poreikį | Mokyklinių autobusų įsigijimo situacijos vertinimas kiekvienais metais ir, esant poreikiui, paraiškos pateikimas Lietuvos Respublikos švietimo, mokslo ir sporto ministerijai |
| 2.2.3. | Mokinių vežiojimas  | Transporto išlaidų mokiniams kompensavimas  | Pagal poreikį | Transporto išlaidų kompensavimo mokiniams vykdymas teisės aktų nustatyta tvarka |

3 UŽDAVINYS. Valdyti mokytojų kaitos procesus, užtikrinant mokytojų poreikį ir galimybes jų kompetencijų plėtrai:

| Eil. Nr. | Objektas | Numatomi pokyčiai | Numatomų pokyčių terminas | Rezultatas |
| --- | --- | --- | --- | --- |
| 3.1. | Priemonė. Struktūriniuose pertvarkymuose dalyvaujančių mokyklų mokytojų įdarbinimas |
| 3.1.1. | Klaipėdos „Varpelio“ mokykla-darželis  | Įvykdytas struktūrinis pertvarkymas (iš mokyklos-darželio į lopšelį-darželį)  | 2022 m. | Pradinių klasių mokytojams siūloma dirbti pradinių klasių mokytojais naujame Tauralaukio progimnazijos pastate Žolynų g. ar kitose švietimo įstaigose, siūlomas darbas pertvarkytame lopšelyje-darželyje ikimokyklinio ar priešmokyklinio ugdymo mokytojais, teikiami darbo siūlymai, esant poreikiui, kitose švietimo įstaigose |
| 3.1.2. | Klaipėdos Tauralaukio progimnazija | Įvykdytas struktūrinis pertvarkymas, veiklą organizuojant keliuose pastatuose, didinant ikimokyklinio, priešmokyklinio ugdymo grupių ir 1–8 klasių skaičių | Nuo 2022 m. | Mokytojams siūloma dirbti bendrojo ugdymo dalykų mokytojais naujame progimnazijos pastate Žolynų g. bei rekonstruotame pastate ikimokyklinio ir priešmokyklinio ugdymo mokytojais |
| 3.2. | Priemonė. Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programos, patvirtintos Klaipėdos miesto savivaldybės administracijos direktoriaus 2020 m. gruodžio 4 d. įsakymu Nr. AD1-1400, įgyvendinimas |
| 3.2.1. | Pedagogų poreikio vertinimas | Vykdomi pedagogų poreikio tyrimai | Pagal poreikį | Aktuali informacija apie pedagogų poreikį nuolat viešinama ir teikiama Užimtumo tarnybai prie Lietuvos Respublikos socialinės apsaugos ir darbo ministerijos  |
| 3.2.2. | Mokytojų rengimo, perkvalifikavimo ir kvalifikacijos tobulinimo organizavimas | Vykdoma pedagogų paieška, tarpininkavimas sudarant sutartis,organizuojant pedagogines praktikas, stažuotes  | Pagal poreikį | Tikslingai bendradarbiaujama su šalies ir miesto mokslo institucijomis bei pedagogų kvalifikacijos tobulinimo įstaigomis. Panaudojamos savivaldybės ir valstybės biudžetų, Europos Sąjungos finansinės paramos, mokyklų, rėmėjų ir asmeninės programoje dalyvaujančių asmenų lėšos |
| 3.2.3. | Pedagogo profesijos populiarinimas | Vykdomi prezentaciniai renginiai, gerųjų patirčių sklaida studentams ir miesto gyventojams  | Pagal poreikį | Formuojama teigiama viešoji nuomonė apie pedagogo profesiją, į Klaipėdos miesto savivaldybės mokyklas pritraukiami gabūs ir motyvuoti jauni mokytojai |
| 3.2.4. | Finansinės paramos pedagogams teikimas | Skiriamos tikslinės savivaldybės biudžeto lėšos, pritraukiant trūkstamus pedagogus ar motyvuojant jau dirbančius  | Pagal poreikį | Kompensuojama dalis išlaidų už studijas, skiriamos stipendijos besimokantiesiems pagal tikslines, Klaipėdos miesto savivaldybės poreikius atitinkančias specialybes, iš dalies finansuojama būsto nuoma ir padengiamos kelionės išlaidos Klaipėdos miesto savivaldybės mokyklose dirbantiems ir kitose savivaldybėse gyvenantiems mokytojams, vykdomas nuoseklus pedagogų skatinimas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_